EkBass/fiwiki-20250220-pages-articles huggingface dataset:
Christian Schulz

Christian Schulz (s. 1. huhtikuuta 1983 Bassum, Saksa) on saksalainen jalkapalloilija, joka edustaa Bundesliigassa pelaavaa Hannoveria. Schulz on pelannut Saksan korkeimmalla sarjatasolla Bundesliigassa 302 ottelua edustaen Werder Bremeniä ja Hannoveria. Hän voitti Werder Bremenissä pelatessaan Bundesliigan kaudella 2003–2004, Saksan cupin kaudella 2003–2004 ja Saksan liigacupin vuonna 2006. Saksan maajoukkueessa Schulz on pelannut kolme A-maaottelua vuosina 2004–2005 ja yhden A-maaottelun vuonna 2010. Hän oli mukana Maanosaliittojen cupissa 2005, jossa Saksa sijoittui kolmanneksi. == Lähteet == Luokka:Saksalaiset jalkapalloilijat Luokka:Vuonna 1983 syntyneet Luokka:Elävät henkilöt
Siren Charms

__NOTOC__ Siren Charms on In Flamesin 11. studioalbumi, joka julkaistiin 5. syyskuuta 2014. Skandinaviassa albumin jakelijana toimi Razzia Records. Albumi nousi julkaisuviikollaan Suomen virallisen listan sijalle 1. == Kappaleet == # # # # # # # # # # # # # * == Kokoonpano == * Anders Fridén – laulu * Björn Gelotte – kitara * Niclas Engelin – kitara * Peter Iwers – bassokitara * Daniel Svensson – rummut === Vierailevat muusikot === * Örjan Örnkloo – kosketinsoitin * Emilia Feldt – taustalaulu (7) * The Head Jester Choir – kuoro (8) * Martin Rubashov – taustalaulu (9) === Tuotanto === * Daniel Bergstrand – tuottaja * Roberto Laghi – tuottaja * Michael Ilbert – miksaaja * Tom Coyne – masteroija == Arvostelut == * About.com: About.com review * AllMusic: AllMusic review * Imperiumi: 7½/10In Flames – Siren Charms Viitattu 30.12.2022. * Kaaoszine: 6½/10In Flames – Siren Charms Viitattu 30.12.2022. * Metacritic: 52/100Metacritic: Reviews for Siren Charms by In Flames * Rumba: * Soundi: == Lähteet == == Aiheesta muualla == * Siren Charms In Flamesin kotisivulla * * Luokka:Vuoden 2014 albumit Luokka:In Flamesin albumit
Kari Wauhkonen

Kari Vilhelm Wauhkonen (s. 3. tammikuuta 1946 Helsinki) on suomalainen urheiluvaikuttaja, joka oli nuoruudessaan maajoukkuetason pikajuoksija ja pituushyppääjä. Wauhkonen toimi Suomen Urheiluliiton kilpailupäällikkönä vuosina 1990–2012. Hän on lisäksi toiminut lukuisissa luottamustehtävissä kansainvälisissä yleisurheilutapahtumissa muun muassa teknisenä delegaattina ja kilpailujen tuomarineuvostojen jäsenenä. Wauhkonen on kuulunut Kansainvälisen Yleisurheiluliiton tekniseen komiteaan vuodesta 1999 lähtien. Hän on myös mukana Euroopan yleisurheiluliiton televisioitavien kilpailutapahtumien teknisten delegaattien ryhmässä. Urheilu-urallaan Helsingin Kisa-Veikkoja edustanut Wauhkonen osallistui viiteen maaotteluun ja yhteen Eurooppa cupiin. Vuonna 1970 pikaviestimaajoukkue paransi kolmesti 4 × 100 metrin viestijuoksun Suomen ennätystä joukkueella Jarkko Tapola, Raimo Vilén, Kari Wauhkonen ja Ossi Karttunen. Viestijuoksun Suomen- mestaruuskilpailuissa Wauhkonen saavutti neljä kultamitalia vuosina 1968–1971. Kalevan kisoissa Wauhkonen sijoittui parhaimmillaan kolmesti viidenneksi (pituushyppy 1967, 1968, 200 metriä 1970). Hänen ennätyksensä olivat 100 metrillä 10,6 s (käsiaika), 200 metrillä 21,5 s (käsiaika) ja pituushypyssä 752 cm (myötätuulessa 756 cm). ==Lähteet== Luokka:Suomalaiset pikajuoksijat Luokka:Suomalaiset pituushyppääjät Luokka:Suomalaiset urheiluvaikuttajat Luokka:Vuonna 1946 syntyneet Luokka:Elävät henkilöt
Olaf Marschall

Olaf Marschall (s. 19. maaliskuuta 1966 Torgau, Saksan demokraattinen tasavalta) on saksalainen entinen jalkapalloilija, joka on peliuransa jälkeen toiminut jalkapallovalmentajana. Marschall pelasi Saksan demokraattisen tasavallan pääsarjassa DDR-Oberligassa 135 ottelua, joissa hän teki 43 maalia ja Saksan korkeimmalla sarjatasolla Bundesliigassa 176 ottelua, joissa hän teki 60 maalia. Hän voitti 1. FC Kaiserslauternissa Bundesliigan kaudella 1997–1998 ja Saksan cupin kaudella 1995–1996. Marschall pelasi neljä A-maaottelua Saksan demokraattisen tasavallan maajoukkueessa vuosina 1985–1989 ja 13 A-maaottelua Saksan maajoukkueessa vuosina 1994–1999. Hän oli mukana MM- kisoissa 1998. == Lähteet == Luokka:Saksalaiset jalkapalloilijat Luokka:Itäsaksalaiset jalkapalloilijat Luokka:Saksalaiset jalkapallovalmentajat Luokka:Vuonna 1965 syntyneet Luokka:Elävät henkilöt
Puhelu

Puhelu on yhteys puhelinverkossa soittajan ja vastaajan välillä. Puhelujen soittaminen on yleensä maksullista ja hinta riippuu palveluntarjoajasta. Yleensä puhelun soittaja maksaa puhelun, mutta vastapuhelussa maksajana on vastaaja. Puhelinkioskissa soittajan pitää maksaa puhelu etukäteen kolikoilla ja puhelu katkeaa automaattisesti maksetun ajan päättyessä, ellei kolikoita lisätä. Hätäpuhelut ovat Suomessa maksuttomia. ==Lähteet== Luokka:Puhelintekniikka
Maradona (kesä ’86)

Maradona (kesä ’86) on Teflon Brothersin 20. kesäkuuta 2014 julkaistu single. Kappaleen nimi viittaa entiseen argentiinalaisjalkapalloilijaan Diego Maradonaan, ja siitä on julkaistu myös musiikkivideo. ”Maradona (kesä ’86)” on myynyt kultaa. == Kappaleet == # == Listasijoitukset == Lista Paras sijoitus Suomen virallinen singlelista 1 Suomen virallinen latauslista 6 == Lähteet == Luokka:Teflon Brothersin kappaleet Luokka:Vuoden 2014 kappaleet
George Moore

Eversti George Bissland Moore (6. lokakuuta 1918 Saint Louis, Missouri, Yhdysvallat – 4. heinäkuuta 2014) oli yhdysvaltalainen nykyaikainen viisiottelija ja olympiamitalisti. Moore sijoittui yksilökilpailussa toiseksi Lontoon kesäolympialaisissa 1948. Ennen siirtymistään nykyaikaiseen viisiotteluun Moore harrasti yleisurheilua Yhdysvaltain sotilasakatemiassa West Pointissa. Hän osallistui toisessa maailmansodassa Pohjois-Afrikan ja Italian taisteluihin ja haavoittui ansaiten yhden Purple Heart- ja yhden The Legion of Merit -kunniamerkin sekä kaksi Bronze Star -kunniamerkkiä. Sodan jälkeen hän toimi West Pointissa opettajana ennen eläkkeelle jäämistään 1965. == Lähteet == * George Moore Sports-reference.com-sivustolla Luokka:Yhdysvaltalaiset nykyaikaiset viisiottelijat Luokka:Yhdysvaltalaiset olympiamitalistit Luokka:Yhdysvaltalaiset sotilaat Luokka:Vuonna 1918 syntyneet Luokka:Vuonna 2014 kuolleet
Yedioth Ahronoth

Yedioth Ahronoth (), 'Tuoreimmat uutiset', on Tel Avivissa Israelissa päivittäin ilmestyvä tabloidi-kokoinen sanomalehti. Se on ilmestynyt 1930-luvulta alkaen, ja se oli pitkään luetuin israelilainen sanomalehti. Lehden painosmäärä on noin 300 000 kpl arkipäivisin ja 600 000 kpl viikonloppuisin. Lehden omistaa Yedioth Ahronoth -yhtymä, jonka hallussa on myös muita medioita, kuten Kanava 2, Hot -kaapeli-tv-yhtiö sekä venäjänkielinen Vesti-sanomalehti. Lehteä pidetään keskustalaisena tai keskusta-vasemmistolaisena. ==Aiheesta muualla== * Ynetnews * Ynet Luokka:Israelilaiset sanomalehdet
Steam Machine

Steam Machine on Valve Corporationin pelikonsoli/pelitietokonekonsepti.http://store.steampowered.com/livingroom/SteamMachines/?l=finnish Konsolin on tarkoitus toimia osin franchise-periaatteella. Valve kehittää laitteelle ohjelmiston, SteamOS:n, ja prototyyppilaitteita mutta ei varsinaisia myytäviä laitteita. Lisäksi Valve on kehittänyt laitetta varten peliohjaimen. SteamOS on Linuxiin perustuva käyttöjärjestelmä, jossa keskeisessä osassa on Valven Steam-ohjelmistojenjakeluohjelmisto. Varsinainen pelikoneiden valmistus ja myynti on jaettu useille eri valmistajille. Valve ilmoitti SteamOSin kehittämisestä 23. syyskuuta 2013 ja kaksi päivää myöhemmin Steam Machine -alustasta.https://www.pcgamer.com/what-happened-to-steam- machines/ PC-pelikoneissa käytettiin tuolloin pääasiassa Windows 8 -käyttöjärjestelmää, jota Gabe Newell kutsui katastrofiksi. Microsoft yritti myös periä kuukausimaksuja PC-verkkopelaamisesta Games for Windows -palvelulla. SteamOS ei ollut läheskään valmis julistuksen aikaan vaan buginen ja siitä puuttui luvattuja ominaisuuksia. Peliohjain Steam Controller myöhästyi vuoteen 2015. SteamOS julkaistiin viimein loppuvuodesta 2015. Tämän mennessä suurin hype alustan ympäriltä oli jo kuollut. Kun Steam Machinet viimein julkaistiin marraskuussa 2015, koneita myytiin 7 kuukauden aikana alle 500 000 kpl, jota pidettiin pettymyksenä. PlayStation 4 ja Xbox One -konsoleita myytiin miljoona julkaisupäivänä vuonna 2013 ja seitsemässä kuukaudessa PS4:ää myytiin 10,2 miljoonaa.https://arstechnica.com/gaming/2016/06/its-time-to-declare-valves- steam-machines-doa/ == Katso myös == * Steam Deck, vuonna 2022 julkaistu käsikonsoli == Lähteet == Luokka:Pelikonsolit Luokka:Valve Corporation
Lazar Marković

Lazar Marković (, s. 2. maaliskuuta 1994 Čačak, Jugoslavia) on serbialainen jalkapalloilija joka edustaa FK Partizania. Pelipaikaltaan hän on oikea laitalinkki. == Seurajoukkueura == Marković aloitti ammattilaisuransa Partizanissa 2011–2013. Hän voitti Serbian Superliigan mestaruuden 2012 ja 2013. Hän pelasi kauden 2013–2014 Benficassa, jossa voitti triplamestaruuden: Primeira Ligan, Portugalin cupin ja Taça da Ligan. Hän siirtyi 25 miljoonan euron siirtosummalla Liverpooliin kesällä 2015. Hän pelasi 19 valioliigaottelua kaudella 2014–2015. Tämän jälkeen hän ei enää esiintynyt LIverpoolin ykkösjoukkueessa. Hän vietti lainajakson Fenerbahçessa, Sportingissa, Hullissa ja Anderlechtissa. Tammikuussa 2019 hän siirtyi Fulhamiin, jossa pelasi vain yhden ottelun. Seuraavana kesänä hän palasi FK Partizaniin. == Maajoukkueura == Marković pelasi alle 17-vuotiaiden EM- kilpailuissa 2011. Ensimmäisen A-maaottelunsa hän pelasi Armeniaa vastaan helmikuussa 2012. Ensimmäisen arvokilpailujen karsintaottelunsa hän pelasi MM- karsinnassa Walesia vastaan saman vuoden syyskuussa. Ensimmäisen maaottelumaalinsa hän teki Chileä vastaan marraskuussa 2012. Viimeisimmän maaottelunsa hän on pelannut marraskuussa 2016. == Lähteet == Luokka:Serbialaiset jalkapalloilijat Luokka:Vuonna 1994 syntyneet Luokka:Elävät henkilöt
Mariano Barbosa

Mariano Damián Barbosa (s. 27. heinäkuuta 1984 Lanús, Argentiina) on argentiinalainen uransa päättänyt jalkapallomaalivahti. == Seurajoukkueura == Barbosa aloitti ammattilaisuransa Club Atlético Banfieldista vuonna 2002. Hän siirtyi kesällä 2005 espanjalaisseura Villarrealiin 2 miljoonan euron siirtokorvauksella.Villarreal turn to Barbosa UEFA. Viitattu 15.7.2014. Samaan aikaan joukkueeseen saapui kilpailemaan ykkösmaalivahdin paikasta uruguaylaisvahti Sebastián Viera. Barbosa joutui lopulta tyytymään kakkosvahdin rooliin, mutta hän pääsi paikkaamaan Vieraa satunnaisesti. Yhtenä tärkeimpinä näistä kauden 2005–2006 Mestarien liigan välieräottelu englantilaista Arsenalia vastaan. Vaikka hän onnistui pitämään ottelussa maalinsa puhtaana, tämä ei riittänyt espanjalaisseuralle jatkopaikkaan, sillä se oli hävinnyt ensimmäisen osaottelun luvuin 0–1. Kesällä 2007 Diego Lópezin saavuttua seuraan, Barbosa jatkoi matkaansa Recreativo de Huelvaan.Recreativo in for Barbosa UEFA. Viitattu 15.7.2014. Hän ei kuitenkaan kauden aikana saanut tililleen yhtään sarjaottelua ja palasikin kesällä 2008 takaisin kotimaahansa. Kaudeksi 2009–2010 hän siirtyi meksikolaiseen Club Atlasiin. Vuonna 2010 Barbosa palasi Espanjaan ja siirtyi Segunda Divisiónissa pelanneeseen Las Palmasiin. Hän pelasi neljän kauden aikana joukkueessa yhteensä 156 sarjaottelua. 14\. heinäkuuta 2014 Barbosan uutisoitiin tehneen sopimuksen Sevillan kanssa."Barbosa ha fichado por el Sevilla" Marca. Viitattu 15.7.2014. 15\. kesäkuuta 2015 jäätyään kolmosvahdin paikalle Barbosan sopimus joukkueen kanssa purettiin yhteisymmärryksessä.Mariano Barbosa rescinde su contrato con el Sevilla FC Sevilla FC. Viitattu 10.7.2015. 9\. heinäkuuta 2015 hän palasi kahdeksan vuoden tauon jälkeen takaisin Villarrealiin ja teki joukkueen kanssa kaksivuotisen sopimuksen.Barbosa vuelve tras ocho años Marca. Viitattu 10.7.2015. 20\. heinäkuuta 2020 Barbosa lopetti uransa Villarrealissa. Transfermarkt. Viitattu 12.7.2023. == Lähteet == == Aiheesta muualla == * Mariano Barbosan tilastot BDFutbol-sivustolla Luokka:Argentiinalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Bentsoiini

Bentsoiini (C14H12O2) on hydroksiketoneihin kuuluva orgaaninen yhdiste eli sen rakenne sisältää sekä hydroksyyli- että ketoryhmän. Yhdistettä käytetään orgaanisissa synteeseissä ja polymeeriteollisuudessa. ==Ominaisuudet== Bentsoiini on huoneenlämpötilassa väritöntä tai kellertävää kiteistä ainetta, jonka haju muistuttaa kamferia tai karvasmanteleita. Yhdiste liukenee vain vähän veteen ja paremmin kuumaan kuin viileään veteen. Se liukenee orgaanisiin liuottimiin kuten etanoliin, asetoniin, väkevään etikkahappoon ja kloroformiin.Hardo Siegel & Manfred Eggersdorfer: Ketones, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.7.2014 Bentsoiini on optisesti aktiivinen yhdiste, josta tunnetaan raseemisen seoksen lisäksi puhtaat R-(-)-ja S-(+)-enantiomeerit. R-enantiomeerin ominaiskiertokyky asetoniliuoksessa on -119,2 ° ja S-enantiomeerin ominaiskiertokyky on +120,5 °. Enantiomeerit voidaan erottaa toisistaan valmistamalla niistä hapan ftalaattiesteri, joka muodostaa diastereomeerisen suolan (+)-kinidiinin kanssa. Nämä iastomeeriset suolat voidaan erottaa toisistaan niiden erilaisten liukoisuusominaisuuksien vuoksi. ==Valmistus ja käyttö== Bentsoiinia valmistetaan kondensoimalla bentsaldehydiä syanidien kuten kaliumsyanidin läsnä ollessa. Tätä reaktiota kutsutaan bentsoiinikondensaatioksi.Jarl L. Opgrande, Edward E. Brown, Martha Hesser & Jerry Andrews: Benzaldehyde, Kirk-Othmer Encyclopedia of Chemical Technology, John Wiley & Sons, New York, 2003. Viitattu 15.7.2014 Tärkein bentsoiinin käyttökohde on sen hapetus bentsiiliksi, jota käytetään polymerointireaktioissa fotoinitiaattorina erityisesti valmitettaessa polyestereitä. Tähän tarkoitukseen voidaan käyttää myös bentsoiinia tai siitä saatavia bentsoiinieettereitä. ==Lähteet== Luokka:Ketonit
USS Burns

USS Burns (runkonumerot DD-171 ja DM-11) oli Yhdysvaltain laivaston Wickes- luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DM-11. == Valmistus == Yhdysvaltain laivasto tilasi aluksen San Franciscosta Kaliforniasta Union Iron Worksiltä, missä köli laskettiin 15. huhtikuuta 1918 nimettömänä hävittäjä No. 171:nä. Alus laskettiin vesille 4. heinäkuuta kumminaan neiti Alice H. Palmer. Laivastoesikunnan 1. elokuuta 1918 päivätyllä käskyllä alus nimettiin USS Burnsiksi. Alus otettiin palvelukseen 7. elokuuta ensimmäisenä päällikkönään W. H. Lee.Dictionary of American Naval Fighting Ships == Palvelus == Alus liitettiin partioaluksena Yhdysvaltain länsirannikolle Tyynenmeren hävittäjävoimiin, missä se oli aina maaliskuuhun 1920. Lokakuusta 1919 alkaen alus oli kuitenkin San Diegossa vajaalla miehistöllä. Maaliskuusta 1920 alkaen alus palasi täyteen palvelukseen vesilentokoneiden emälaivana. Alus luokiteltiin kevyeksi miinalaivaksi 15. maaliskuuta 1921, jolloin sen runkonumeroksi tuli DM-11, ja se liitettiin 5. toukokuuta Tyynenmeren miinaosastoon. Ollessaan edelleen Mare Islandin laivastontelakalla muutettavana miinalaivaksi alukselle tuli 11. heinäkuuta määräys kotisataman vaihtumisesta Pearl Harboriksi. Telakalta vapauduttuaan alus siirtyi Havaijille, jossa muutostyöt saatettiin päätökseen. Kevyenä miinalaivana alus kuitenkin teki ajoittain tehtäviä muuallakin kuten osallistui vuotuiseen sotaharjoitukseen Panaman kanavalla. Vuonna 1925 alus matkasi laivaston mukana lounaiselle Tyynellemerelle vieraillen Australiassa ja Uudessa-Seelannissa. Seuraavat kolme kesää alus teki koulutuspurjehduksia perehdyttäen reserviläisiä. Ollessaan Havaijilla alus osallistui miinoitus- ja tykistökoulutukseen ja se oli toisinaan myös sukellusveneiden maalina. Alus purjehti marraskuussa 1929 San Diegoon, jonne se saapui 26. marraskuuta. Alus poistettiin palveluksesta 2. kesäkuuta 1930. Burns hinattiin 11. kesäkuuta Mare Islandin laivastontelakalle majoitusalukseksi. Se poistettiin alusluettelosta 18. marraskuuta. Alus romutettiin Lontoon laivastosopimuksen rajoitusten vuoksi ja materiaali myytiin 22. huhtikuuta 1932. == Lähteet == * === Viitteet === Luokka:Wickes-luokan hävittäjät
Hallin lava

Hallin lava on Perniössä Salossa vuonna 1954 perustettu tanssilava. ==Historia== Ensimmäiset tanssit järjestettiin helluntaisunnuntaina 5. kesäkuuta 1954 ja pääsyliput maksoivat 100 markkaa. Lavan perustivat Perniön urheilijat ja Perniön metallityöväen osasto. Lavalla on järjestetty myös bingoa kohta 40 vuotta. == Lähteet == * Salon Seudun Sanomat 13. heinäkuuta 2014 s. 10 == Aiheesta muualla == * Hallin lava Luokka:Tanssilavat Luokka:Perniö Luokka:Salon rakennukset ja rakennelmat Luokka:Salon kulttuuri
Kaithi

Kaithi on abugida-tyyppinen kirjoitusjärjestelmä, jota on käytetty useiden Pohjois-Intian kielien kirjoittamiseen. Kirjaimisto muistuttaa läheisesti devanagaria, joskin devanagarin osaaminen ei riitä kaithilla kirjoitetun tekstin lukemiseen tai päinvastoin. Kaithilla kirjoitettiin 1500-luvulta lähtien muun muassa awadhia, bengalia, bhodžpuria, magahia ja urdua. 1900-luvun alussa kaithin käyttö alkoi vähentynyä ja se on vähitellen korvattu alueen valtakirjaimistoilla, devanagarilla ja bengalilaisella kirjaimistolla, mutta se on yhä epävirallisessa käytössä osassa Pohjois-Intian maaseutua. Kaithi kehittyi gupta-kirjaimistosta, jonka juuret ovat muinaisessa brahmi- kirjoituksessa. Guptasta ovat lähtöisin myös muun muassa devanagari ja gurmukhi sekä bengalilainen, gudžaratilainen ja orijalainen kirjaimisto. Kaithi-kirjaimet lisättiin Unicode-standardin versioon 5.2 vuonna 2009. == Lähteet == Luokka:Aakkostot
Awadhin kieli

Awadhi on indoarjalainen kieli, jota puhutaan Pohjois-Intiassa Uttar Pradeshin, Biharin ja Madhya Pradeshin osavaltioissa, Delhissä ja Nepalissa. Awadhi kuuluu indoarjalaisten kielten itäis-keskiseen ryhmään ja sen läheisiä sukukieliä ovat muun muassa chhattisgarhi, bagheli ja fidžinhindi. Vuoden 2001 väestönlaskennan mukaan awadhilla on noin 3 miljoonaa puhujaa. Awadhi ei kuulu Intian kansallisiin kieliin. Intian väestönlaskennassa awadhia äidinkielenään puhuvat lasketaan hindin puhujiksi. == Lähteet == Luokka:Indoarjalaiset kielet Luokka:Intian kielet Luokka:Nepalin kielet Luokka:Fidžin kielet
Giancarlo Stanton

Giancarlo Cruz Michael Stanton (s. 8. marraskuuta 1989 Panorama City, Kalifornia) on yhdysvaltalainen baseballpelaaja. Hän on vuodesta 2010 lähtien pelannut MLB-liigan Miami Marlinsin riveissä. Pelipaikaltaan Stanton on oikea koppari. Stanton solmi Marlinsin kanssa marraskuussa 2014 urheiluhistorian arvokkaimman pelaajasopimuksen, kestoltaan 13 vuotta ja arvoltaan 325 miljoonaa dollaria. Stanton tunnettiin uransa alkuvaiheissa etunimellä Mike. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1989 syntyneet Luokka:Elävät henkilöt
Alaston Maja

Alaston Maja () on espanjalaisen taidemaalarin Francisco de Goyan maalaus noin vuodelta 1800. Se on muotokuva alastomasta naisesta lepäilemässä sametin ja tyynyjen peittämällä divaanilla. Alaston Maja on eräs Goyan tunnetuimmista maalauksista. Sekä kuvassa olevan naisen että maalauksen alkuperäisen tilaajan henkilöllisyys ovat pysyneet tuntemattomina. Alastomalle Majalle on olemassa rinnakkainen maalaus, Puettu Maja (La maja vestida), joka esittää samaa naista samassa asennossa samalla sängyllä mutta vaatteet päällä.Camillo Semenzato: Kuvataide kautta aikojen, s. 337. Otava 1988. Alkuteos Tutta la pittura in 440 capolavori (Milano 1985). Alaston Maja oli ensimmäinen alastonkuva espanjalaisessa taiteessa sitten Velázquezin Peilaavan Venuksen. Se mukailee perinteisiä Venus-jumalatarta esittäviä maalauksia. Teos on luultavasti maalattu joskus vuosien 1795 ja 1800 välillä. Se muistuttaa Goyan varhaisempaa tyyliä ajalta ennen kuin hänen taiteensa muuttui huomattavasti aivan 1700-luvun viimeisinä vuosina. Varhaisin maininta taulusta on marraskuulta 1800, jolloin sen mainitaan olleen ruhtinas Manuel de Godoyn yksityispalatsissa. Puetusta Majasta ei ole mainintaa samassa yhteydessä. Sen sijaan vuonna 1808 Madridin vallanneet ranskalaiset laativat luettelon, jonka mukaan molemmat teokset kuuluivat Godoyn kokoelmaan. Yleensä Godoy on oletettu myös maalausten tilaajaksi. Suositun tulkinnan mukaan maalauksen nainen olisi tuolloinen Alban herttuatar. Toisen arvelun mukaan kyseessä olisi Godoyn rakastajatar Pepita Tudó.On-line gallery Museo Nacional del Prado. Viitattu 15.7.2014.3 horas en el Museo Museo Nacional del Prado. Viitattu 15.7.2014. Maalaus oli varastossa vuosien 1808–1813 ranskalaismiehityksen ajan, minkä jälkeen Espanjan inkvisitio takavarikoi sen. Alaston Maja oli yksi todistuskappaleista, joita käytettiin Goyaa vastaan, kun hänet haastettiin inkvisition eteen vuonna 1814. Hänet kuitenkin vapautettiin syytteistä. Maalaus siirrettiin vuonna 1836 San Fernandon kuninkaalliseen taideakatemiaan. Vuodesta 1901 se on ollut näytteillä Madridin Museo del Pradossa. Alaston Maja ja Puettu Maja ovat galleriassa näytteillä vierekkäin. Maalauksesta julkaistiin vuonna 1930 Espanjassa postimerkki, jolloin monien maiden, muun muassa Yhdysvaltojen postilaitos kieltäytyi käsittelemästä ”säädyttömällä” postimerkillä varustettuja lähetyksiä. Öljymaalauksen leveys on 191 ja korkeus 98 senttimetriä. ==Lähteet== ==Aiheesta muualla== Luokka:Francisco de Goyan maalaukset Luokka:Muotokuvat Luokka:1800
Péronne (Somme)

Péronne on kunta Pohjois-Ranskassa Sommen departementissa. Kunta sijaitsee strategisesti tärkeällä paikalla Sommejoen rannalla, ja siellä on käyty useita taisteluita vuosisatojen aikana. Péronnessa on keskiaikainen linna, mutta kunta tunnetaan kuitenkin ensimmäisen maailmansodan taisteluista. Péronnen ja Albertin kuntien välinen 92 kilometriä pitkän maantie oli Sommen taisteluiden keskeisiä paikkoja. Tour de France 2014 ==Aiheesta muualla== == Lähteet == Luokka:Sommen kunnat
Mustafa Doğan

Mustafa Doğan (s. 1. tammikuuta 1976 Yalvaç, Turkki) on saksalainen uransa lopettanut jalkapalloilija, pelipaikaltaan puolustaja. Doğan syntyi Turkissa, mutta aloitti jalkapallon pelaamisen Saksassa. Hän pelasi yhteensä 56 ottelua Saksan pääsarjassa Bundesliigassa edustaen Bayer Uerdingeniä ja 1. FC Kölniä sekä yhteensä 209 ottelua Turkin pääsarjassa Superliigassa edustaen Fenerbahçea ja Beşiktaşia. Turkissa Doğan voitti mestaruuden Fenerbahçessa kaudella 2000–2001 ja Turkin cupin Beşiktaşissa kausina 2005–2006 ja 2006–2007.Mustafa Doğan National Football Teams -sivustolla Saksan maajoukkueessa Doğan pelasi kaksi A-maaottelua vuonna 1999. Hän oli mukana Maanosaliittojen cupissa 1999. == Lähteet == Luokka:Saksalaiset jalkapalloilijat Luokka:Vuonna 1976 syntyneet Luokka:Elävät henkilöt
Ham (Somme)

Ham on kunta Pohjois-Ranskassa Sommen departementissa. Kunta on kuuluisa 1200-luvulla rakennetusta linnasta. Vuonna 1840 tuleva Ranskan keisari Napoleon III tuomittiin vankeuteen Hamin linnaan. Kuuden vuoden vankeuden jälkeen hän onnistui pakenemaan linnasta. Vuonna 1917 saksalaiset räjäyttivät linnan. Linnasta on enää jäljellä sisäänkäyntitorni sekä joitakin vähäisiä linnoituksen osia. Tour de France 2014 ==Aiheesta muualla== == Lähteet == Luokka:Sommen kunnat
Chhattisgarhin kieli

Chhattisgarhi on indoarjalainen kieli, jota puhutaan Pohjois-Intiassa Chhattisgarhin, Biharin ja Odishan osavaltioissa. Se kuuluu indoarjalaisten kielten itäis-keskiseen ryhmään ja on läheistä sukua muun muassa awadhille, baghelille ja fidžinhindille. Vuoden 2001 väestönlaskennan mukaan chhattisgarhilla on noin 13 miljoonaa puhujaa. Chhattisgarhi ei kuulu Intian kansallisiin kieliin. Intian väestönlaskennassa chhattisgarhia äidinkielenään puhuvat lasketaan hindin puhujiksi. == Lähteet == Luokka:Indoarjalaiset kielet Luokka:Intian kielet
Bundelin kieli

Bundeli eli bondili tai bundelkhandi on indoarjalainen kieli, jota puhutaan Pohjois-Intiassa Uttar Pradeshin, Madhya Pradeshin, Maharashtran, Rajasthanin, Gujaratin ja Andhra Pradeshin osavaltioissa. Vuoden 2001 väestönlaskennan mukaan sillä on noin 3 miljoonaa puhujaa. Bundeli kuuluu indoarjalaisten kielten läntisen hindin ryhmään ja on muun muassa hindin, urdun, kanaujin ja haryanvin läheinen sukukieli. Sillä ei ole kansallisen kielen asemaa Intiassa, ja väestönlaskennassa bundelia äidinkielenään puhuvat lasketaan hindin puhujiksi. == Lähteet == Luokka:Indoarjalaiset kielet Luokka:Intian kielet
HMS St. Marys (I12)

HMS St. Marys (viirinumero I12) oli Britannian kuninkaallisen laivaston Town- luokan hävittäjä toisessa maailmansodassa. Alus oli alun perin Yhdysvaltain laivaston Wickes-luokan hävittäjä USS Bagley, joka luovutettiin Halifaxissa Britannian kuninkaalliselle laivastolle hävittäjiä tukikohdista -sopimuksen mukaisesti. == Valmistus == Yhdysvaltain laivasto tilasi hävittäjän No. 185 Newport Newsistä Virginiasta Newport News Shipbuilding and Dry Dock Companyltä, missä köli laskettiin 11. toukokuuta 1918. Alus laskettiin vesille puolisen vuotta myöhemmin 19. lokakuuta kumminaan vänrikki Bagleyn äiti rouva Adelaide Worth Bagley ja otettiin palvelukseen 27. elokuuta 1919 ensimmäisenä päällikkönään Reuben L. Walker.DANFS == Palvelus == Bagley poistettiin palveluksesta 12. heinäkuuta 1922. Alus oli ankkuroituna Philadelphiaan lähes kaksi vuosikymmentä, jona aikana se joutui 31. toukokuuta 1935 luovuttamaan nimensä uudelle hävittäjälle USS Bagley (DD-386). Toisen maailmansodan alkaessa ja Britannian kuninkaallisen laivaston tarve saattajista pelasti nimellä DD-185 tunnetun aluksen romutukselta. Alus nimettiin 20. marraskuuta 1939 USS Doraniksi ja sen huolto aloitettiin. Alus palasi palvelukseen Philadelphiassa 17. kesäkuuta 1940. Alus liitettiin hetkeksi Atlantin laivastoon samalla kun sen siirtoa valmisteltiin. Alus luovutettiin Britannian kuninkaalliselle laivastolle Halifaxissa Nova Scotiassa 23. syyskuuta tukikohtia hävittäjistä -sopimuksen mukaisesti. === HMS St. Marys === Alus nimettiin vielä samana päivänä HMS St. Marysiksi. Alus siirtyi Newfoundlandiin 29. syyskuuta. Saavuttuaan Plymouthiin alus siirrettiin 14. lokakuuta Devonportin laivastontelakalle huollettavaksi ja Britannian kuninkaallisen laivaston muutostöitä varten, jotta se soveltuisi paremmin saattuepalvelukseen. Alus liitettiin 1. miinalaivueeseen.Naval-history.net Alus ajoi Lerwickin edustalla karille marraskuussa 1942 ja seuraavan kuukauden aikana alus irrotettiin karilta ja se siirrettiin Leithiin korjattavaksi. Tammikuussa 1944 alus poistettiin palveluksesta ja siirrettiin reserviin. Alus siirrettiin helmikuussa Tyneen, jossa sen varastot tyhjennettiin ennen ankkurointia. Alus sijoitettiin elokuussa poistolistalle ja myytiin 20. maaliskuuta 1945 Metal Industriesille romutettavaksi. Alus hinattiin joulukuussa Tynestä Rosythiin romuttamolle. == Lähteet == * * * * === Viitteet === Luokka:Kuninkaallisen laivaston Town-luokan hävittäjät
Pedro Martín

Pedro José Martín Moreno eli Pedro Martín tai pelkästään Pedro (s. 16. tammikuuta 1992 Málaga, Espanja) on espanjalainen jalkapalloilija. Hän edustaa Espanjan toiseksi korkeimmalla sarajatasolla pelaavaa Mirandésia. Pedro on pelipaikaltaan hyökkääjä. Atlético Madridin kykyjenetsijät kiinnittivät huomionsa Pedroon tämän pelatessa Málagan juniorijoukkueessa. Siirryttyään pääkaupunkiin hän eteni nopeasti juniorijoukkueista C- ja B-joukkueiden kautta seuran edustusmiehistöön.Pedro amplía su 'beca' a base de goles Mundo Deportivo (Luettu 15. heinäkuuta 2014) Hän teki liigadebyyttinsä huhtikuussa 2012 Real Betisiä vastaan pelatussa vierasottelussa.El malagueño Pedro Martín cedido al Numancia futbolcarrasco.com (Luettu 15. heinäkuuta 2014) Atlético lainasi Pedron Numanciaan ensimmäisen kerran tammikuussa 2013 ja lainaa jatkettiin kesällä koko seuraavan kauden kattavaksi.Pedro, cedido otro curso en el Numancia de Soria Mundo Deportivo (Luettu 15. heinäkuuta 2014) Hän siirtyi nykyiseen seuraansa yksivuotisella sopimuksella elokuussa 2014.El Mirandés se hace con Pedro Martín LFP (Luettu 27. elokuuta 2014) == Lähteet == Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Tamang

Tamang on tiibetiläis-burmalainen murrejatkumo, jonka variantteja puhutaan eri puolilla Nepalia. ISO 639 -standardissa tamang on jaettu viiteen kieleen: itäinen tamang, itäinen gorkha-tamang, luoteinen tamang, lounainen tamang ja läntinen tamang. Vuoden 2011 väestönlaskennan mukaan tamangia puhuu äidinkielenään 1 350 000 ihmistä. == Lähteet == Luokka:Tiibetiläis-burmalaiset kielet Luokka:Nepalin kielet
Alexander Zverev

Alexander Zverev (s. 20. huhtikuuta 1997 Hampuri) on saksalainen, venäläistä syntyperää oleva tennispelaaja ja olympiavoittaja. Tenniksen maailmanlistalla Zverev on ollut parhaimmillaan 2. sijalla kesäkuussa 2022. Hän piti hallussaan juniorien rankinglistan ykköspaikkaa lokakuusta 2013 kesäkuuhun 2014 saakka. Zverev on voittanut 22 kaksinpeliturnausta, joista kuusi on ATP World Tour Masters 1000 -turnauksia. Tokion olympialaisissa Zverev voitti olympiakultaa voittaen loppuottelussa Karen Hatšanovin ja saavutti maalleen sen historian ensimmäisen olympiakullan tenniksessä.https://penkkiurheilu.com/2021/08/01/alexander-zverev-nappasi- olympiakultaa-miesten-tenniksessa/ Zverevin molemmat vanhemmat ovat entisiä tennispelaajia. Lisäksi hänen isoveljensä Mischa Zverev on myös tennisammattilainen. Zverev menetti malttinsa helmikuussa 2022 nelinpelissään Acapulcon ATP-turnauksessa hakateni mailansa rikki tuomaritorniin ja solvaten tuomaria. Zverev sai 40 000 dollarin sakon ja menetti turnauksen palkintorahansa 31 500 dollaria ja hänet suljettiin pois turnauksesta. Maaliskuussa 2022 hän sai tapahtuneesta vielä ehdollisen lisärangaistuksen. Mikäli hän syyllistyy seuraavan vuoden aikana vastaavaan, niin hänet suljetaan pois ATP-kiertueelta kahdeksaksi viikoksi ja hän saa 25 000 dollarin lisäsakon. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1997 syntyneet Luokka:Elävät henkilöt
Gurung

Gurung on Nepalissa puhuttu tiibetiläis-burmalainen kieli, jota puhuu vuoden 2011 väestönlaskennan mukaan äidinkielenään 326 000 ihmistä. Kieli jaetaan itäiseen ja läntiseen gurungiin, joista molemmilla on lisäksi omia murteita. Itäisen ja läntisen gurungin puhujilla on vaikeuksia ymmärtää toisiaan, ja ISO 639 -standardissa gurung luetaankin kahdeksi eri kieleksi. == Lähteet == Luokka:Tiibetiläis-burmalaiset kielet Luokka:Nepalin kielet
Gurung (täsmennyssivu)

Gurung voi tarkoittaa seuraavia asioita: *gurung, Nepalissa puhuttu kieli *gurungit, Nepalissa asuva kansa *Amrit Gurung, Nepathya-yhtyeen laulaja *Anil Gurung, nepalilainen jalkapalloilija
Maksim Vorobjov

Maksim Nikiforovitš Vorobjov (; 17. elokuuta (J: 6. elokuuta) 1787 Pihkova - 11. syyskuuta (J: 30. elokuuta) 1855 Pietari) oli venäläinen romantiikan ajan maisemalaalari. ==Elämäkerta== Vorobjov syntyi sotilasperheeseen, jonka isästä oli eläköidyttyään tullut Pietarin taideakatemian vartija. Maksim pääsi sinne opiskelemaan vuonna 1798 arkkitehtuuria, mutta valmistui sieltä maisemamaalarina vuonna 1809. Vuonna 1814 hänestä tuli akateemikko, vuonna 1815 apulaisprofessori, vuonna 1823 professori ja vuonna 1843 kunniaprofessori. Hänellä oli monia oppilaita, heidän joukossaan Ivan Aivazovski, Aleksei Bogoljubov ja Tšernetsovin veljekset. Huolimatta opetustyöstään Vorobjov maalasi koko elämänsä ajan. Hän maalasi kaupunki- ja merinäkymiä, arkkitehtuurisia monumentteja, maisemia ja sotakuvia. Hän matkusteli paljon, erityisesti vuonna 1813 Venäjän joukkojen matkassa, aikana jolloin hän loi joitain unohtumattomimmista maisemistaan, merinäkymistään ja kaupunkinäkymistään ulkomailta. Kotimaasta joitakin merkittäviä teoksia ovat Näkymä Moskovasta ja Näkymä Jauzalta Kremliin Moskovassa. Hänen Lähi-idän matkallaan tekemät maalaukset, kuten Näkymä Jerusalemiin ja Itämainen maisema, toivat hänelle ehkä eniten mainetta. 1820-luvun lopussa Vorobjov vieraili Venäjän–Turkin sodan sotanäyttämöllä Tonavalla, jossa hän teki joitain merkittävimmistä myöhäisistä töistään. Maksim Vorobjovin teokset vaikuttivat moniin venäläisiin taidemaalareihin, hiedän joukossaan hänen adoptoitu poikansa Sokrat Vorobjov. ==Aiheesta muualla== *Teoskuvia sivulla Olga's Gallery Luokka:Venäläiset taidemaalarit Luokka:Vuonna 1787 syntyneet Luokka:Vuonna 1855 kuolleet
Carl Wenig

Carl Gottlieb Wenig (; 26. helmikuuta (J: 14. helmikuuta) 1830 Rääveli - 6. helmikuuta (J: 24. tammikuuta) 1908 Pietari) oli baltiansaksalaistaustainen, venäläinen taidemaalari. Hän on taidemaalari Johann Gottlieb Wenigin (1837-1872) vanhempi veli == Elämäkerta == Carl Wenigin isä oli musiikinopettaja Gottlieb Friedrich Wenig, joka toimi Räävelin Pyhän Nikolaoksen kirkon urkurina ja viulistina. Wenigin äiti oli Agathe Fabergé, joka oli kuuluisan korusepän Carl Fabergén täti. Perhe muutti Pietariin vuonna 1848, jossa Wenigin isä työskenteli keisarillisten teattereiden johdossa. Wenig opiskeli Keisarillisessa taideakatemiassa Pietarissa akatemian rehtorin Fjodor Brunin (1799-1875) historiamaalaustunneilla. Wenig palkittiin suurella kultamitalilla vuonna 1854 hänen maalauksestaan Ester Artakserkseen edessä, jonka ansiosta hän pystyi hakemaan apurahaa Roomassa oleskelua varten. Hänen teoksensa Enkelit ilmoittavat Sodoman tuhon ansiosta Wenig sai taideakatemian professuurin, jossa hän toimi vuoteen 1894 asti. Wenig on sotamaalausten, raamatullisten aiheiden ja historiamaalausten tekijä. Hän sai myös muotokuvatilauksia. Hänen oppilaisiinsa kuului muun muassa Abram Arhipov ja Sergei Vinogradov. == Teoksia == Image:Carl Wenig - Russian girl.jpg|Venäläinen maalaistyttö Image:Niańka odwiedza własne dziecko.jpeg|Imettäjä vierailee sairaan lapsen luona (1860-1866) Image:Last minutes of False Dmitry.jpg|Vale-Dmitrin viimeiset hetket (1879) Image:Carl Wenig Portrait.jpg|Naisen muotokuva Luokka:Venäläiset taidemaalarit Luokka:Baltiansaksalaiset
USS Hogan

USS Hogan (runkonumero DD-178, DMS-6 ja AG-105) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DMS-6. == Valmistus == Yhdysvaltain laivasto tilasi aluksen San Franciscosta Kaliforniasta Union Iron Worksiltä, missä köli laskettiin 25. marraskuuta 1918. Alus laskettiin vesille 12. huhtikuuta 1919 kumminaan sisäministeri Franklin K. Lanen sisar ja Magnus A. Andersonin puoliso ja otettiin palvelukseen vielä samana vuonna 1. lokakuuta ensimmäisenä päällikkönään B. M. Williams.Dictionary of American Naval Fighting Ships == Palvelus == Koeajojen päätyttyä Hogan saapui 21. marraskuuta San Diegoon liittyen Tyynenmeren laivaston hävittäjiin. Alus purjehti 23. marraskuuta - 6. helmikuuta 1920 viirikkönsä mukana osallistuen sotaharjoituksiin, partiointiin, torpedoharjoituksiin sekä maalilaivana pitkin Kalifornian rannikkoa. Alus lähti 25. maaliskuuta Havaijille, jossa se oli kuukauden. Alus palasi viirikköönsä San Diegossa huhtikuun lopulla. == Lähteet == * === Viitteet === Luokka:Wickes-luokan hävittäjät
Jan Oblak

Jan Oblak (s. 7. tammikuuta 1993 Škofja Loka, Slovenia) on slovenialainen jalkapalloilija. Hän edustaa Espanjan pääsarjassa pelaavaa Atlético Madridia. Oblak on pelipaikaltaan maalivahti. == Seurajoukkueura == Oblak aloitti ammattilaisuransa Slovenian pääsarjassa pelanneessa Olimpija Ljubljanassa ja herätti jo varhain italialaisten ja englantilaisten suurseurojen kiinnostuksen.Fiorentina Tracking Olimpija Ljubljana Goalkeeper Jan Oblak - Report Goal.com (Luettu 15. heinäkuuta 2014) Vuonna 2010 hän siirtyi Benficaan, mutta vietti seuraavat kolme kautta lainalla pienemmissä portugalilaisseuroissa.Oblak FootballPortugal.net (Luettu 15. heinäkuuta 2014) Oblak teki läpimurtonsa Benfican edustusjoukkueessa kaudella 2013–2014. Seura voitti tuolloin Portugalin liigan, cup-mestaruuden sekä liigacupin.Oblak: "Yo elegí ir al Atlético, soñaba con jugar en España" As.com (Luettu 15. heinäkuuta 2014) Kauden päätteeksi Oblak äänestettiin liigan parhaaksi maalivahdiksi.Prémios da Liga: Veja quem são os vencedores zerozero.pt (Luettu 15. heinäkuuta 2014) Oblak siirtyi nykyiseen seuraansa kuusivuotisella sopimuksella heinäkuussa 2014.Atlético y Benfica acuerdan el traspaso de Oblak clubatleticodemadrid.com (Luettu 16. heinäkuuta 2014) Benfican julkaiseman tiedotteen mukaan Atlético maksoi hänestä 16 miljoonan euron siirtokorvauksen,Comunicado: Jan Oblak transferido para o Atlético de Madrid Sport Lisboa e Benfica (Luettu 17. heinäkuuta 2014) mikä teki hänestä kaikkien aikojen kalleimman Espanjan liigaan hankitun maalivahdin.El Atleti ficha al portero más caro de la historia de la Liga Marca (Luettu 17. heinäkuuta 2014) Ensimmäisellä kaudella Oblak pelasi 11 liigaottelua noustuaan maaliskuussa ykkösmaalivahdiksi. Seitsemänä seuraavana kautena hän pelasi kausittain joukkueensa kaikki tai yhtä vaille kaikki ottelut lukuun ottamatta kautta 2016–2017, jolloin hän joutui olkapäävamman vuoksi olemaan poissa kahdeksasta liigaottelusta. Kaudella 2022–2023 hän pelasi 28 liigaottelua jäätyään kauden loppupuolella vammojensa vuoksi kokoonpanon ulkopuolelle. Kaudella 2023–2024 hän pelasi joukkueensa kaikki 38 Espanjan liigan ottelua ja kaikki kymmenen Mestarien liigan ottelua. Hän on pelannut kauden 2023–2024 loppuun mennessä kaikkiaan 84 Mestarien liigan ottelua. Hän pelasi kaudella 2017–2018 Atlético Madridin voittamassa Eurooppa-liigassa kuusi ottelua, muun muassa puolivälierät, välierät ja loppuottelun, ja päästi niissä vain kaksi maalia. Elokuussa 2018 hän oli voittamassa Real Madridia UEFA Super Cupissa. Kotimaassaan Sloveniassa Oblak valittiin vuoden parhaaksi jalkapalloilijaksi vuosina 2015, 2016, 2017, 2018, 2020, 2021 ja 2023. == Maajoukkueura == Oblak on pelannut vuoden 2024 loppuun mennessä 74 maaottelua Slovenian A-maajoukkueessa. Ensimmäisen A-maaottelunsa hän pelasi 11. syyskuuta 2012 Norjaa vastaan. Hän pelasi joukkueensa kapteenina neljä ottelua EM- kilpailuissa 2024. Maaotteluista 21 on kuulunut MM-karsintaan, 19 EM- karsintaan ja 16 Kansojen liigaan. == Lähteet == Luokka:Slovenialaiset jalkapalloilijat Luokka:Vuonna 1993 syntyneet Luokka:Elävät henkilöt
Adidas Cafusa

Adidas Cafusa on saksalaisen urheiluvälinevalmistaja Adidaksen valmistama jalkapallo vuoden 2013 Confederations Cupiin. Pallon nimi on kontaminaatio sanoista carnaval (karnevaali), futebol (jalkapallo) ja samba. Pallon esitteli joulukuun alussa entinen jalkapallolegenda Cafu. Pallo on koostumukseltaan samanlainen kuin vuoden 2012 EM-kisojen pelipallo Tango 12. Cafusaa käytettiin myös vuoden 2012 seurojen MM-kisoissa Japanissa, sekä muutamissa pääsarjoissa, kuten Veikkausliigassa. == Lähteet == * http://www.fifa.com/confederationscup/news/newsid=1960502/ Luokka:Adidaksen tavaramerkit Luokka:Maanosaliittojen cupin viralliset pelipallot
Franz Xaver Winterhalter

Franz Xaver Winterhalter (20. huhtikuuta 1805 Menzenschwand, Schwarzwald – 8. heinäkuuta 1873 Frankfurt am Main)Franz Xaver Winterhalter Encyclopædia Britannica Online Academic Edition. Viitattu 15.7.2014. oli saksalainen taidemaalari ja graafikko, joka tunnetaan parhaiten maalaamistaan Euroopan kuninkaallisia esittävistä muotokuvista. Winterhalter opiskeli Freiburgissa ja Münchenissä. Hänestä tuli vuonna 1828 Badenin suurherttuakunnan kruununprinssin puolison Sophien piirustuksenopettaja, ja hän pääsi siten Badenin hovimaalariksi. Vuonna 1836 Winterhalter muutti Pariisiin, jossa hänen teoksensa kohosivat pian muotiin. Hän sai suojelijakseen ensin Ranskan kuningas Ludvig Filipin ja sittemmin tätä seuranneen keisari Napoleon III:n sekä hänen vaimonsa keisarinna Eugénien. Vuonna 1841 hänet kutsuttiin myös Englannin hoviin sekä myöhemmin Belgian ja useiden Saksan ruhtinaskuntien hoveihin. Hän ikuisti muotokuviin huomattavan osan aikansa kuninkaallisista ja ylhäisaateliin kuuluneista.Nordisk familjebok (1921), s. 730–731 Runeberg.org. Viitattu 15.7.2014. Winterhalter mukautti muotokuvat aina kunkin hovin toiveisiin sopiviksi, ja ne palvelivat siten myös vallanpitäjien poliittisia tarpeita.Franz Xaver Winterhalter J. Paul Getty Museum. Viitattu 15.7.2014. Joukossa oli myös joitain ryhmämuotokuvia. Hän teki muitakin maalauksia, kuten Decamerone (1837) ja Florinda (1852). Winterhalterin maalaustyyli oli alkuun varsin perinteinen, mutta myöhemmin hän siirtyi vapaampien siveltimenvetojen ansiosta romanttisempaan tyyliin, joka lisäsi hänen suosiotaan. Hän otti tavaksi maalata suoraan valmis muotokuva tekemättä lainkaan tutkielmia sitä varten. Hänen maalauksensa levisivät ja tulivat tunnetuiksi monina kopiona. Nykyään niitä arvostetaan enemmän historiallisina todistuskappaleina aikansa yhteiskunnasta kuin taideteoksina.Franz Xaver Winterhalter BBC. Viitattu 15.7.2014. Winterhalterin tunnettuja maalauksia ovat muun muassa Keisarinna Eugénie hovineitojensa ympäröimänä (1855) sekä Itävallan keisarinna Elisabetin muotokuva. Winterhalterin veli Hermann Winterhalter (1808–1891) oli myös muotokuvamaalari ja toimi hänen avustajanaan. ==Lähteet== ==Aiheesta muualla== Luokka:Saksalaiset taidemaalarit Luokka:Vuonna 1805 syntyneet Luokka:Vuonna 1873 kuolleet Luokka:Muotokuvamaalarit Luokka:Romantiikan taiteilijat
Adidas Kopanya

pienoiskuva|Adidas Kopanya Adidas Kopanya on saksalaisen urheiluvälinevalmistaja Adidaksen valmistama jalkapallo vuoden 2009 Confederations Cupiin Etelä-Afrikkaan. Sana kopanya on eteläsothon kieltä (yksi Etelä-Afrikan 11 virallisesta kielestä) ja tarkoittaa "liittykää yhteen". Pallossa on monta väriä, kuten sinistä, vihreää, keltaista ja punaista. Sen rakenne on sama kuin +Teamgeist ja Europass-palloissa, jotka olivat käytössä edellisissä MM- ja EM-kisoissa. == Lähteet == * http://worldcupballs.info/confederations-cup-balls/2009-south-africa/adidas- kopanya-2009-confederations-cup-south-africa.html Luokka:Adidaksen tavaramerkit Luokka:Maanosaliittojen cupin viralliset pelipallot
Adidas Roteiro

thumb|Adidas Roteiro. Adidas Roteiro on urheiluvälinevalmistaja Adidaksen valmistama jalkapallo vuoden 2004 EM-kisoihin Portugaliin. Roteiro on portugalia ja tarkoittaa tiekarttaa tai merikarttaa, joka juontaa juurensa portugalilaisten tekemiin löytöretkiin 15. ja 16. vuosisadalla. Pallo esiteltiin joulukuussa 2003 Lissabonissa. Adidas valmisti EM-kisoja varten 2300 Roteiro-palloa. Ensimmäistä kertaa jalkapallon historiassa, jokaiselle pelille oli omat Roteiro-pallonsa, eli niihin oli kirjoitettu sen pelin nimi, missä palloa käytettiin. Luokka:Adidaksen tavaramerkit Luokka:Jalkapallot
Bart van Roosmalen

Bart van Roosmalen (s. 29. huhtikuuta 1986 Utrecht, Alankomaat) on alankomaalainen alamäkiluistelija ja jääkiekkoilija. Hänen paras yksittäinen sijoituksensa alamäkiluistelun Red Bull Crashed Ice-kilpailussa on kolmas hänen kotikilpailussaan Landgraafissa vuonna 2013. Roosmalen aloitti alamäkiluistelun erään kaverinsa kehotuksesta vuonna 2010 Quebecin osakilpailussa. Hän on pelannut myös jääkiekkoa Alankomaiden korkeimmalla sarjatasolla kaksi kautta. Nykyisin Roosmalen kiekkoilee Utrechtin riveissä ykkösdivisioonassa. Hän on pelannut myös Alankomaiden jääkiekkomaajoukkueessa. Roosmalen on pelipaikaltaan hyökkääjä. Hän on 176 senttimetriä pitkä ja painaa 75 kiloa. == Lähteet == * http://www.redbullcrashedice.com/fi_FI/athlete/bart- van-roosmalen * http://www.eliteprospects.com/player.php?player=25825 Luokka:Alankomaalaiset alamäkiluistelijat Luokka:Alankomaalaiset jääkiekkoilijat Luokka:Vuonna 1986 syntyneet Luokka:Elävät henkilöt
Anil Gurung

Anil Gurung (; s. 23. syyskuuta 1988 Pokhara, Nepal) on nepalilainen jalkapalloilija, joka edustaa kotimaansa pääsarjassa pelaavaa Manang Marsygandia. Hän pelaa myös Nepalin jalkapallomaajoukkueessa vuodesta 2007, jossa hän on pelannut 40 ottelua ja tehnyt kymmenen maalia. Gurung on pelipaikaltaan keskushyökkääjä. Hän on pelannut koko uransa Nepalissa lukuun ottamatta yhtä Intian I-Leaguessa vietettyä kautta. Uransa aikana hän on käynyt englantilaisen suurseuran Chelsea FC:n harjoitusleirillä, mutta ei saanut paikkaa joukkueeseen. Gurung on 165 senttimetriä pitkä. == Lähteet == * http://www.transfermarkt.co.uk/anil-gurung/profil/spieler/69138 * http://www.national-football-teams.com/player/23582/Anil_Gurung.html Luokka:Nepalilaiset jalkapalloilijat Luokka:Vuonna 1988 syntyneet Luokka:Elävät henkilöt
Anton Losenko

Anton Pavlovitš Losenko ( ; 10. elokuuta (J: 10. heinäkuuta) 1737 Hlukhiv - 4. joulukuuta (J: 23. marraskuuta) 1773 Pietari) oli venäläinen uusklassinen taidemaalari ja akateemikko, joka erikoistui historiallisiin aiheisiin ja muotokuviin. == Elämä == Syntynyt vuonna 1737 venäläisen kauppiaan Pavel Jakovlevitš Losevin perheeseen. Hänestä tuli orpo ja seitsemänvuotiaana hänet lähetettiin Pietariin hovikuoroon. Vuonna 1753 hän oli menettänyt äänensä, mutta oli osoittanut lahjakkuutta maalaamisessa ja hänet lähetettiin taiteilija Ivan Argunovin oppiin. Viiden ja puolen vuoden opiskelun jälkeen hänet hyväksyttiin Keisarilliseen taideakatemiaan vuonna 1759. Siellä maalaamiinsa teoksiin kuuluu Ivan Šuvalovin muotokuva (1760) ja Aleksandr Sumarokovin muotokuva (1760). Vuonna 1760 Akatemia lähetti Losenkon Pariisiin opiskelemaan ranskalaisen uusklassisen taidemaalarin Jean II Restout'n alaisuudessa. Pariisissa ollessaan hän maalasi suuren Uuteen testamenttiin Luukkaan evankeliumiin perustuneen maalauksen Pietarin kalasaaliista (Luuk. 5:1-11). Vuosina 1766-1769 Losenko työskenteli Roomassa opiskellen Italian taidetta, erityisesti Rafaelin maalauksia. Siellä hän teki maalaukset Kain ja Abel. Vuonna 1769 Losenko palasi Pietariin. Hänelle tarjottiin mahdollisuus historiamaalauksen tekemiseen keinona saada akateemikon arvonimi Keisarillisessa taideakatemiassa. Hän maalasi teoksen klassisen teoksen Volodymyr ja Rohnida Kiovan rusien historiasta. Tämän teoksen ansiosta hän ei saanut vain akateemikon arvonimeä vaan myös professuurin Keisarillisesta taideakatemiasta (aluksi vuonna 1770 dosentuuri, mutta 1772 alkaen professuuri ja akatemian johtajuus). Tässä asemassa Losenko kirjoitti teoksen Ihmisen mittasuhteiden lyhyt selostus, joka palveli monia taidemaalarien sukupolvia Venäjän keisarikunnassa. Losenko työskenteli taideakatemian johtajana aina kuolemaansa asti vuonna 1773. == Tunnustukset ja vaikutus == Anton Losenkoa pidetään Venäjän historiamaalauksen yhtenä perustajana, ja yhdessä oppikirjansa kanssa hän vaikutti taiteen opetukseen Venäjän keisarikunnassa. Taidemaalari Ivan Akimov ja kuvanveistäjä Mihail Kozlovski opiskelivat hänen alaisuudessaan. Losenkon kunniaksi julkaistiin vuonna 1972 Neuvostoliitossa hänestä postimerkki, johon oli kuvattu hänen teoksensa Fjodor Volkovin muotokuva. == Teoksia == File:Ivan Shuvalov by A.Losenko.jpg|Ivan Šuvalov, 1760 File:Sumarokov by A.Losenko.jpg|Aleksandr Sumarokov, 1760 File:F volkov.jpg|Fjodor Volkov, 1763 Image:Losenko ulov.jpg|Pietarin kalasaalis, 1762 Image:Losenko Abel.jpg|Abel, 1768 Image:Anton Losenko. Vladimir and Rogneda.jpg|Volodymyr ja Rohnida, 1770 File:Anton Losenko - Прощание Гектора с Андромахой - Google Art Project.jpg|Hektorin ja Andromakheen jäähyväiset, 1773 Luokka:Venäläiset taidemaalarit Luokka:Ukrainalaiset taidemaalarit
Curtis Moss

Curtis Moss (s. 12. huhtikuuta 1987 New Westminster, Kanada) on kanadalainen keihäänheittäjä. Hänen ennätyksensä on vuonna 2012 Kanadassa heitetty 81,21. Moss kilpaili vuoden 2012 kesäolympialaisissa Lontoossa, jossa hän jäi karsintaan heitettyään 78,22. Mossin lopullinen sija olympialaisissa oli 22. Hän on 183 senttimetriä pitkä ja painaa 100 kiloa. == Kausien parhaat heitot == * 2005 – 68,37 * 2006 – 57,77 * 2009 – 78,32 * 2010 – 74,76 * 2011 – 75,53 * 2012 – 81,21 * 2013 – 76,86 == Lähteet == * Luokka:Kanadalaiset keihäänheittäjät Luokka:Vuonna 1987 syntyneet Luokka:Elävät henkilöt
Kryosfääri

Kryosfääri käsittää maapallolla esiintyvän veden kiinteän olomuodon eli merien, jokien ja järvien jään, jäätiköt, lumen, ilmakehän jään ja roudan. Kryosfääriä tutkitaan eri tieteenaloilla, esimerkiksi luonnonmaantiede, geofysiikka, hydrologia, meritiede ja meteorologia. Suurimmat mannerjäätiköt sijaitsevat Antarktiksella ja Grönlannissa. Edellä mainittujen jäätiköiden sisempänä mantereella sijaitsevissa osissa jäätikkö on huomattavasti paksumpaa kuin lähempänä jäätikön reunaa sijaitsevat osat. Jääkauden aikana mannerjäätiköiden globaali laajuus oli enimmillään kaksi kertaa niin suuri kuin nykyiset Grönlannin ja Antarktiksen jäätiköt yhteensä. Laajoja vuoristojäätiköitä ovat Chilessä ja Argentiinassa sijaitseva Patagonian jäätikkö ja Alaskassa sijaitseva St. Eliaksen vuoriston jäätikkö. Lumi- ja jäävyöryjä, jotka aiheuttavat silloin tällöin vahinkoja tapahtuu eniten Alpeilla. Lumipeitteen albedo eli valonheijastavuus on suuri ja samalla sillä on merkittävä viilentävä vaikutus lämpötilaan. Lumi ja jää liittyvät olennaisesti säähän ja näin ollen jäätiköiden sulaminen ilmaston lämmetessä on merkittävä asia ilmastonmuutoksessa. Jäätiköiden sulaminen ilmaston lämmetessä saattaa nostaa tulevaisuudessa merkittävästi valtamerien pintaa. == Katso myös == * Glasiologia == Lähteet == * http://www.unep.org/geo/geo-ice === Viitteet === == Aiheesta muualla == * http://itc.gws.edu/faculty/bcarter/physgeol/glac/firn.htm * http://www.icelanontheweb.com * https://web.archive.org/web/20050217093303/http://http/www.secretsoftheice.org Luokka:Jäätikkötiede